Размова з жураўлём
*Міхась Калачынскі*

— Жораў шэры, журавель,

Ты з якіх ляціш зямель?

— Я пакінуў край заморскі

I лячу ў свой прыдняпроўскі…

— Добры жораў, раскажы,

Што ж там бачыў, як там жыў?

— Бачыў розныя я дзівы,

Пальмы, тыграў, кракадзілаў.

— Можа, свой сабраўшы род,

Бавіў час ля цёплых вод?

— Быў на водах, ды не вельмі

Палюбіў пяскі пустэльні.

— Ад чужых зямель, нябёс

3 чым ляцеў ты, што ж ты нёс?

— Ад Сахары і ад Ніла

Смутак нёс я ў шлях на крылах.

— Там жа сонца, сінява,

Дык чаго ж ты сумаваў?

— Сумаваў я па айчынных

Поймах, рэках, балацінах.

— Дзе ж ты спынішся? Куды

Вабіць шлях цябе заўжды?

— Шлях у родны край бацькоўскі,

Ён мілей зямель заморскіх.

— Праўда?

— Праўду гавару.

Кр-р-ру! Кр-р-ру!

1971 г.